Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 134/12/4401	Komárno, 19.7.2012
EEČ : 2-30-142-2012

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e) Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Komárno
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od 28. novembra 2011 do 25. januára 2012 v XXXXX na adrese XXXXX neoprávnene bez uzavretej zmluvy na dodávku elektrickej energie, ktorej odber podlieha spoplatneniu, odoberala zemný plyn v nameranom množstve 986 metrov kubických, takto konala v rozpore so zákonom číslo 656/2004 Z. z. o energetike a o zmene niektorých zákonov, čím pre XXXXX spôsobila škodu vo výške 583,96 Eur. 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník Policajného zboru vzniesol dňa 22.3.2012 obvinenie XXXXX pre prečin krádeže podľa § 212 odsek 2 písmeno e) Trestného zákona na tom skutkovom základe, ako to vyplýva z výrokovej časti tohto uznesenia.
	Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
	Podľa § 216 odsek 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.
	Prečinu krádeže podľa § 212 odsek 2 písmeno e) Trestného zákona sa dopustí ten, kto si prisvojí vec tým, že sa jej zmocní a čin spácha na veci, ktorej odber podlieha spolatneniu na základe osobitného predpisu. 
	V rámci dokazovania bola vypočutá obvinená, poškodený a boli zabezpečené všetky ďalšie s vecou súvisiace listinné dôkazy, vrátane dokladu o náhrade škody.
	Obvinená škodu, ktorú svojim konaním spôsobila uhradila v plnej výške, o čom svedčí výpis z jej účtu vedený v XXXXX, ako i potvrdenie vedúcej útvaru faktúrácie XXXXX.
	Obvinená XXXXX po zákonnom poučení prehlásila, že spáchala skutok, za ktorý je stíhaná a udelila súhlas na podmienečné zastavenie trestného stíhania. Svoje konanie úprimne oľutovala. Vykonané dôkazy nevzbudzujú pochybnosti o tom, že toto vyhlásenie bolo vykonané slobodne, vážne a zrozumiteľne.
	Vzhľadom na tieto okolnosti boli splnené všetky zákonné podmienky na podmienečné zastavenie trestného stíhania a toto rozhodnutie možno považovať vzhľadom na osobu obvinenej a okolnosti prípadu za dostačujúce.
	Skúšobná doba bola stanovená v dolnej polovici zákonnej možnosti od 1 do 5 rokov s prihliadnutím na spôsob spáchania uvedeného činu a jeho následok, osobu obvinenej a jej doterajší život.
	Ak obvinená v priebehu skúšobnej doby bude viesť riadny život, prokurátor rozhodne, že sa obvinená osvedčila. Inak rozhodne, a to aj počas skúšobnej doby, že sa v trestnom stíhaní pokračuje.  
	Vzhľadom na vyššie uvedené skutočnosti považujem rozhodnutie o podmienečnom zastavení terstného stíhania za dôvodné.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Melinda Slivková
prokurátorka